**ฮาโลเพอริดอล**

**ความแรง <> มิลลิกรัม**

**ชนิดเม็ด**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า ฮา-โล-เพอ-ริ-ดอล (haloperidol)

**1.2 ยานี้ใช้เพื่ออะไร**

* ใช้เพื่อรักษาอาการผิดปกติทางจิตและพฤติกรรม หรือ ระบบประสาท เช่น โรคจิตเภท โรคอารมณ์แปรปรวนสองขั้ว (ไบโพลาร์)

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* มีภาวะเพิกเฉยต่อสิ่งรอบตัว หรือมีปฏิกิริยาตอบสนองต่อสิ่งต่าง ๆ อย่างเชื่องช้า
* เป็นโรคพาร์กินสัน
* เป็นโรคสมองเสื่อม หรือ โรคก้านสมองเสื่อม
* หัวใจเต้นผิดจังหวะ หรือ การส่งกระแสไฟฟ้าที่หัวใจผิดปกติ
* เป็นโรคหัวใจล้มเหลว หรือโรคกล้ามเนื้อหัวใจตายหรือขาดเลือดเฉียบพลัน

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง วางแผนจะตั้งท้อง หรืออยู่ระหว่างให้นมลูก
* โรคหัวใจ หัวใจเต้นช้า
* ความดันเลือดต่ำ หน้ามืดเวลาลุกหรือเปลี่ยนท่า
* มีภาวะโพแทสเซียมหรือแมกนีเซียมในเลือดผิดปกติ
* มีประวัติเลือดออกในสมอง
* เป็นหรือเคยเป็นลิ่มเลือดอุดตัน
* เป็นโรคลมชัก หรือ มีประวัติการชัก
* ตับ หรือ ไต หรือ ต่อมไทรอยด์ ทำงานผิดปกติ
* เป็นโรคซึมเศร้า
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะเหล่านี้อยู่  
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
* กินยานี้ก่อนหรือหลังอาหารก็ได้

**3.2 หากลืมกินยาควรทำอย่างไร**

* กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**4. ข้อควรปฏิบัติระหว่างใช้ยานี้**

* ห้ามหยุดยาเอง และให้กินยานี้อย่างต่อเนื่อง  
  ตามคำแนะนำของแพทย์หรือเภสัชกร
* พบแพทย์ตามนัดอย่างสม่ำเสมอ เพื่อติดตามผลการรักษาหรืออันตรายจากยา
* หลีกเลี่ยงการดื่มเครื่องดื่มที่มีแอลกอฮอล์
* ระมัดระวังการขับขี่ยานยนต์ หรือทำงานเกี่ยวกับเครื่องจักรกล หรือทำงานที่เสี่ยงต่อการพลัดตกจากที่สูง เพราะยานี้อาจทำให้เกิดอาการง่วงซึมได้

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง
* หัวใจเต้นผิดจังหวะ ใจสั่น หายใจลำบาก หมดสติ
* การเคลื่อนไหวร่างกายผิดปกติ กล้ามเนื้อหดเกร็ง   
  คอแข็ง ตาเหลือกค้าง ลิ้นแข็ง ตัวสั่น น้ำลายไหล
* ไข้สูง ร่วมกับ ตัวแข็งเกร็ง ชัก ซึมลงผิดปกติ
* ปวดบวมแดงที่ขา หรือเจ็บเค้นหน้าอก หายใจลำบาก

**“ให้หยุดยาแล้วไปพบแพทย์ทันที”**

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* กระวนกระวาย ง่วงซึม นอนหลับยาก
* ปวดหัว ตาพร่า
* คลื่นไส้ อาเจียน ท้องผูก
* หน้ามืดเวลาลุกหรือเปลี่ยนท่า

**“ไม่จำเป็นต้องหยุดยา   
แต่ถ้ามีอาการรุนแรง ให้ไปพบแพทย์”**

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ ฮาโลเพอริดอล
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด 1 เมษายน 2568

**ศึกษาข้อมูลยาเพิ่มเติมทางเว็บไซต์ของ อย.**

URL หรือ QR code ที่เชื่อมมายังเว็บไซต์ของ อย.  
<ปรับตามทะเบียนยา>